192 



tlieoretisk har fremstillet, hvorledes Efterplantningen af 

 ny Skov burde være Grundvolden for denne Egns for- 

 nyede Dyrkning, og han har paa en Maade været den, 

 der har fremkaldt Loven af 1860. De Resultater, som 

 de i Henhold til denne Lov udførte Arbejder have givet, have 

 i enhver Retning bekræftet hans Forudsigelser, og de aarlige 

 Rapporter, som Skovbestyrelsen offentliggjør, omtale et stort 

 Antal Kjendsgjerninger, der godtgjøre de gavnlige Virkninger 

 af Efterplantningen af Skov for at forhindre Bjærgenes 

 Oprodning. Forinden man skrider dertil, begynder man 

 i Almindelighed med at opføre Dæmninger i Strøm- 

 mene, hvis stejle Skraaninger man fæstner ved Hjælp af 

 Plantninger. »De gode Virkninger af disse lige saa simple 

 som økonomiske Arbejder,« siger en af disse Rapporter, 

 »ere i Øjne faldende. Vandene, der paa alle Kanter 

 standses i deres Fald, styrte ned med langt mindre 

 Voldsomhed og Hurtighed; en stor Del af de Stoffer, 

 som de føre med sig, bliver standset af Dæmningerne, 

 og Ophobningen af disse Gjenstande i Forening med de 

 i Opvæxt værende Plantninger faar Virkningerne af Ud- 

 dybningerne imellem de paa hinanden følgende Dæmninger 

 til at forsvinde og tilintetgjør paa en Maade Floden ved 

 at udfylde de forgrenede Furer, hvoraf den bestaar.« 



»De skybrudlignende Regnskyl,« siger en anden af 

 disse Rapporter, »>som i September Maaned 1866 faldt i 

 Auvergne, Vivarais og Savoyen, omdannede næsten øje- 

 blikkelig de mindste Aaløb til rasende Strømme; overalt, 

 hvor Bjærgene vare blottede for Skov, bleve Broerne bort- 

 førte og Dalene bedækkede med nedskyllede Masser; 

 overalt derimod, hvor der var anbragt Dæmninger, ere 

 Jorddelene blevne holdte tilbage paa Skraaningerne og 

 Sletterne blevne beskyttede imod Tilsanding.« 



